《筠庄落成分韵得意字》
宋代·李弥逊

离离颔下髭，短白不可薙。
焉能老行路，结屋聊自芘。
溪横众山绕，左右松竹翳。
山华如幽人，得秀不取媚。
客来饮以漓，累觞亦复醉。
欲眠子姑去，自占十亩翠。
不为沟壑忧，不作子孙计。
旁观在笑之，不解个中意。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。